"Valurile de emigranti vor lovi si Romania. E Romania pregatita sa primeasca 500.000 de musulmani? Vorbim de femei, copii, oameni normali care au patimit foarte mult in tarile lor. Vom fi sau nu pregatiti? Va trebui sa dam un raspuns la problema aceasta.Avem o lipsa de forta munca acuta. Istoric, Romania nu s-a mai confruntat cu asemenea (...). Suntem pregatiti sa facem switch-ul?", a declarat fostul sef din SRI, trecut in rezerva de Klaus Iohannis saptamana trecuta , cu prilejul dezbaterilor reunite sub tema "Globalizarea terorismului", care au avut loc in penultima zi a Festivalului de Film si Istorii Rasnov, dupa proiectia unui documentar despre istoria Statului Islamic.La acest eveniment s-a aflat in public si procurorul general al Romaniei, Augustin Lazar, se arata pe pagina de Facebook a evenimentului Intrebat in ce masura este afectata Romania de terorism, el a replicat: "mor cetateni romani in atentate, arestam suspecti de terorism in Romania, nu ne putem plasa intr-o pozitie de neutralitate".Totusi, a tinut sa remarce ca "Romania e una dintre foarte putinele tari europene care nu are cetateni inregimentati in teatrele jihadiste din Siria si Irak alaturi de DAESH. E bine!"Cozma i-a criticat pe cei care sustin "la televizor" ca nu exista cooperare intre organismele statului in privinta antiterorismului: "Ma intreb de unde stiu ei cum cooperam. In fapt, cooperam foarte bine, aspect care a condus la intreprinderea unor masuri de prevenire mediatizate, inclusiv arestari".Potrivit acestuia, problema nu este ca nu ar fi solutii de lupta antitero, ci ca este nevoie si de o legislatie care sa sustina aceste eforturi."Si aici ma refer mai ales la resursa juridica. Daca si resursa juridica ne va ajuta, putem schimba, diminua trendul atentatelor teroriste. Desi ne-am miscat greu in Europa, e multa birocratie, avem totusi un trend in crestere din punct de vedere al gasirii solutiilor juridice care sa ne ajute. Si nu vorbesc sub nici o forma de legislatie care sa restranga libertatile fundamentele, drepturile omului", a continuat el.Intrebat "Cum am putea initia un program de de-radicalizare care sa nu lezeze drepturile omului?", Sorin Gabriel Cozma a replicat ca "Nu este problema SRI-ului de-radicalizarea. Nu cred ca Romania are nevoie de un asemenea program in prezent sau pe termen mediu. Si spun asta avand in vedere".Chestionat daca convertirea la islam si radicalizarea cetatenilor romani nu este un fenomen, la momentul actual, nici macar in inchisori, el a raspuns negativ. "Nu, nu este un fenomen nici in inchisori. E adevarat, exista cetateni romani care se convertesc la religia islamica in inchisori, fara a fi identificate cazuri de radicalizare.Situatia este foarte atent monitorizata de toate autoritatile responsabile pentru a intreprinde masuri preventive si a nu ajunge sa vorbim de un fenomen", a mai spus generalul.Dezbaterile au ajuns si la subiectul oportunitatii construirii unei mari moschei in Romania, moment in care Cozma a declarat: "Daca factorul politic considera ca are nevoie de informatii pe subiectul construirii moscheii, le vom oferi.. Factorul politic, el trebuie sa adune toate informatiile necesare unei decizii. Nu exista bine sau rau. Un lucru poate fi de bine acum, de rau peste 10 ani. Stiti ca noi construim o biserica ortodoxa in Turcia? V-ati gandit si la riscul refuzului de a construi o moschee?", a raspuns el.